Σταθμός Ευαγγελισμός (Μετρό Αθήνας)

Ο Σταθμός Ευαγγελισμός είναι σταθμός του μετρό της Αθήνας, επί της γραμμής 3. Βρίσκεται στο κέντρο της Αθήνας και πήρε το όνομά του από το Νοσοκομείο Ευαγγελισμός στο Κολωνάκι, μπροστά από το οποίο βρίσκεται. Εγκαινιάστηκε στις 28 Ιανουαρίου 2000. Είναι υπόγειος και διαθέτει δύο πλευρικές αποβάθρες. Στον χώρο εκδόσεως εισιτηρίων του σταθμού εκτίθενται αρχαιολογικά ευρήματα που ανακαλύφθηκαν κατά τη διάρκεια της κατασκευής του και συγκεκριμένα ένα αρχαίο νεκροταφείο με ταφικό περίβολο, ο Πεισιστράτειος αγωγός και ένας δρόμος. Κατά τον μεταπολιτευτικό σχεδιασμό της γραμμής 3, η αρχική χωροθέτηση του σταθμού στα σχέδια του 1979, είχε αποφασιστεί να γινόταν στο πάρκο Ριζάρη και με την ονομασία «Ιλίσια». Το 1991 με την δημοπράτηση της γραμμής, ο σταθμός τελικά χωροθετήθηκε στο νοσοκομείο Ευαγγελισμός.

Από τη σήραγγα που συνδέει τον σταθμό Ευαγγελισμός με τον σταθμό Σύνταγμα, μία διακλάδωση της γραμμής οδηγεί σε σήραγγα μονής γραμμής που συνδέει τις γραμμές 2 και 3 του Αθηναϊκού Μετρό. Οι αιχμές των αλλαγών τροχιάς αυτής της γραμμής βλέπουν προς τους σταθμούς Πανεπιστήμιο και Ευαγγελισμός. Η συνδετήρια αυτή σήραγγα δεν χρησιμοποιείται από συρμούς που εκτελούν δρομολόγια, αλλά μόνο από κενούς ή υπηρεσιακούς. Μελλοντικά, ο σταθμός θα έχει ανταπόκριση με τον ομώνυμο σταθμό της υπό κατασκευή γραμμής 4 και θα γίνει κομβικός σταθμός.

Πρόθεση της νέας διοίκησης της Αττικό Μετρό Α.Ε. που ανακοινώθηκε στις 20 Σεπτεμβρίου 2019 περί μετονομασίας του σταθμού σε "Παύλος Μπακογιάννης" ανακλήθηκε κατόπιν σφοδρών αντιδράσεων της ίδιας της οικογένειάς του.

Μέχρι το 1953 υπήρξε στάση του παλαιότερου τραμ της Αθήνας με την ομώνυμη ονομασία Ευαγγελισμός.

Το 2030, θα ανοίξει η νέα Γραμμή 4 και μέρος αυτής θα είναι ο σταθμός ανταπόκρισης Ευαγγελισμός, που θα συνδέει τη Γραμμή 3 με τη Γραμμή 4.

 Έργα τέχνης 
Στο σταθμό εκτίθεται το αφηρημένο γλυπτό Mott Street της γλύπτριας Χρύσας στο επίπεδο έκδοσης εισιτηρίων.

Επίσης, στο Πάρκο Ριζάρη ακριβώς μπροστά από την είσοδο του σταθμού είναι τοποθετημένο το έργο του Γιώργου Ζογγολόπουλου «Στήλη» του 1999.

 Σταθμός ανταπόκρισης με αστικά λεωφορεία και τρόλεϊ 
Στον σταθμό ανταπόκρισης με αστικά λεωφορεία και τρόλεϊ που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 21 λεωφορειακές γραμμές και 2 γραμμές τρόλεϊ 3, 10, Α5, Ε14, Χ14, Χ95,  031, 032, 203, 204, 204Β, 211, 214, 220, 221, 224, 235, 250, 400, 409, 550, 608, 622, 815.

 Είσοδοι - Έξοδοι 
 Λεωφόρος Βασιλίσσης Σοφίας / Οδός Μαρασλή (Νοσοκομείο Ευαγγελισμός)
 Λεωφόρος Βασιλίσσης Σοφίας / Οδός Ριζάρη

 Δομή σταθμού 
ΕΈδαφος-ΈξοδοιΕΕισιτήριαΕξυπηρέτηση πελατών ΕισιτήριαΕπίπεδοΕ1Πλευρικές αποβάθρες, πόρτες στα δεξιάΑποβάθρα 1 προς Δημοτικό Θέατρο (Σύνταγμα) ←Αποβάθρα 2 προς Αεροδρόμιο (Μέγαρο Μουσικής) →Πλευρικές αποβάθρες, πόρτες στα δεξιά

 Φωτογραφικό υλικό 

 Παραπομπές 

Ευαγγελισμος
Ευαγγελισμος